PATVIRTINTA
[bookmark: _GoBack]Varėnos „Žilvičio“ vaikų lopšelio-darželio direktoriaus 2026 m. rugpjūčio 3 d. įsakymu Nr. V-48

VAIKŲ ASMENINIŲ MOBILIŲJŲ TELEFONŲ IR KITŲ INFORMACINIŲ
TECHNOLOGIJŲ ĮRENGINIŲ NAUDOJIMO 
VARĖNOS „ŽILVIČIO“ VAIKŲ LOPŠELYJE-DARŽELYJE TVARKA


I SKYRIUS BENDROSIOS NUOSTATOS

1. Vaikų asmeninių mobiliųjų telefonų ir kitų informacinių technologijų įrenginių naudojimo Varėnos „Žilvičio“ vaikų lopšelyje-darželyje tvarka (toliau - Tvarka) nustato vaikų asmeninių informacinių technologijų įrenginių naudojimo tvarką Varėnos „Žilvičio“ vaikų lopšelyje-darželyje (toliau - Lopšelis-darželis).
2. Tvarka parengta siekiant užtikrinti ugdymo(si) kokybę, vaikų saugumą, tinkamą emocinę aplinką ir mažinti galimus neigiamus informacinių technologijų naudojimo padarinius.
3. Tvarka taikoma visiems Lopšelį-darželį lankantiems vaikams, jų tėvams (globėjams, rūpintojams ).
4. Tvarka parengta vadovaujantis Lietuvos Respublikos švietimo, mokslo ir sporto ministro ir Lietuvos Respublikos sveikatos apsaugos ministro 2025 m. liepos 31 d. įsakymu Nr. V-807/V-726, suderinta su įstaigos mokytojų taryba, patvirtinta direktoriaus.
4. Tvarkoje vartojamos sąvokos atitinka Lietuvos Respublikos švietimo įstatyme ir Lietuvos Respublikos vaiko teisių apsaugos pagrindų įstatyme vartojamas sąvokas.

II SKYRIUS
VAIKŲ ASMENINIŲ INFORMACINIŲ TECHNOLOGIJŲ ĮRENGINIŲ NAUDOJIMO LOPŠELYJE-DARŽELYE RIBOJIMO ATVEJAI IR IŠIMTYS

5. Ikimokyklinio ir priešmokyklinio amžiaus vaikams draudžiama naudotis asmeniniais mobiliaisiais telefonais ar kitais informacinių technologijų įrenginiais lopšelio-darželio patalpose bei dalyvaujant ugdomojoje veikloje už įstaigos ribų, išskyrus šio aprašo 6 punkte nustatytus atvejus.
6. Išimtys gali būti taikomos šiais atvejais:
6.1. kai vaikui, atsižvelgiant į jo sveikatos būklę ar kitus objektyvius poreikius,
būtina naudotis asmeniniu informacinių technologijų įrenginiu (pvz., sveikatos stebėsenos ar specialiųjų poreikių priemonėms);
6.2. kai pedagogas, švietimo pagalbos specialistas ar įstaigos administracija nusprendžia leisti trumpalaikį įrenginio naudojimą ugdymo tikslais, tai iš anksto suderinus su tėvais (globėjais, rūpintojais).
7. Tėvai (globėjai, rūpintojai), perduodami vaikui asmeninį informacinių technologijų įrenginį į darželį, atsako už jo saugumą ir užtikrina, kad įrenginys butų naudojamas tik nustatytomis aplinkybėmis.

III SKYRIUS
PRIEMONĖS TVARKOS ĮGYVENDINIMUI UŽTIKRINTI

8. Vaikų atsinešti asmeniniai informacinių technologijų įrenginiai, jei tokių pasitaiko, perduodami saugoti pedagogui ar įstaigos administracijos darbuotojui. Įrenginiai laikomi užrakintose, vaikams nepasiekiamose vietose.
9. Esant susitarimui, kad įrenginys lieka vaiko kuprinėje ar spintelėje, jis turi būti išjungtas arba nustatytas begarsis režimas.
10.  Rekomenduojama, kad vaikai nesineštų asmeninių mobiliųjų telefonų ar kitų informacinių technologijų įrenginių į Lopšelį-darželį, išskyrus Tvarkos II skyriaus 6 punkte numatytus atvejus.
11. Vykdoma nuolatine stebėsena padedanti užtikrinti, kad asmeniniai informacinių technologijų įrenginiai būtų naudojami tik leistinais atvejais.

IV SKYRIUS BAIGIAMOSIOS NUOSTATOS

12. Su Lopšelyje-darželyje patvirtinta vaikų asmeninių informacinių technologijų įrenginių naudojimo tvarka supažindinama visa Lopšelio-darželio bendruomenė paskelbiant ją elektroniniame dienyne ,,Mūsų darželis".
13. Vaikų asmeninių mobiliųjų telefonų ir kitų informacinių technologijų įrenginių naudojimo Lopšelyje-darželyje tvarka skelbiama įstaigos interneto svetainėje www.varenoszilvitis.lt/.

